cyanic-selkie/wikianc huggingface dataset:
Moderne femkamp
Moderne femkamp ble oppfunnet av baron Pierre de Coubertin, grunnleggeren av de moderne olympiske leker. Coubertin opprettet øvelsen for å simulere erfaringene til en kavalerist på 1800-tallet: han måtte ri en ukjent hest, kjempe med pistol og sverd, svømme og løpe.
Øvelsen ble første gang arrangert under OL 1912 i Stockholm, og ble vunnet av svenske Gösta Lilliehöök. Moderne femkamp har stått på det olympiske øvelsesprogrammet i samtlige olympiske leker siden 1912. Fra 1952 frem til 1992 ble det også avholdt en lagkonkurranse. Øvelsen ble innført for kvinner i OL 2000 i Sydney.
I år uten OL blir det arrangert verdensmesterskap, første gang i 1949.
Ørjan Berg
Karriere som spiller
Sesongen 2003 bød på noe nytt: Den nye treneren, Åge Hareide, valgte å plassere Berg på sentral midtbane som arvtager etter Bent Skammelsrud. Omskoleringa ble en suksess, og han ble for tredje gang kåret til «Årets spiller». Året etter begynte nedturen i form av en lang skaderekke. Høsten 2004 gikk i vasken grunnet en kneoperasjon med påfølgende belastningsskade i låret. Våren 2005 var han tilbake, men måtte ta sommerferie allerede i april etter å ha fått albuen ut av ledd mot Lillestrøm Sportsklubb. I oktober samme år ble han operert for en bruskskade i ankelen. Midtbaneveteranen forsøkte seg i noen kamper i 2006, men plagene i ankelen ga seg ikke. 45 minutter i hjemmekampen mot Fredrikstad fotballklubb i juli ble hans siste opptredenen på fotballbanen.
Moderne femkamp
Til tross for øvelsens fremtredende posisjon i OL, og statusen som den eneste øvelsen som spesifikt er skapt for de moderne olympiske leker, har mangelen på popularitet utenfor Øst-Europa ført til at flere har ønsket å fjerne moderne femkamp fra det olympiske programmet. Endringer av sporten, at løping og skyting kombineres, og en økning av antall nasjoner etter at kvinnen kom med i 2000 har likevel ført til at IOC har bestemt at øvelsen skal forbli på programmet i hvert fall frem til 2020.
Ørjan Berg
Landslagskarriere
Berg debuterte på det i 1988, men etter at Egil Olsen overtok som landslagstrener, ble det lite spilletid på Berg. Han fikk derimot en ny mulighet på landslaget da Nils Johan Semb overtok i 1998. Han spilte totalt 19 kamper og scoret ett mål på landslaget. Hans siste kamp på landslaget kom i februar 2000, i en vennskapskamp mot. I 2002 annonserte Berg at han ikke lenger var aktuell for spill på det norske landslaget.
Becky Sauerbrunn
Rebecca Elizabeth Sauerbrunn (født 6. juni 1985 i St. Louis, Missouri) er en amerikansk fotballspiller. Hun er hovedsakelig forsvarsspiller. Sauerbrunn er norsk serie- og cupmester 2009 med Røa.
Moderne femkamp
Sporten organiseres av Union Internationale de Pentathlon Moderne (UIPM), den internasjonale moderne femkamp-union.
Becky Sauerbrunn
Sauerbrunn ble regnet som et stort talent allerede i tenårene, og har spilt på aldersbestemte landslag i USA siden 2000. Sauerbrunn spilte for University of Virginias lag fra 2003 til 2007, og utmerket seg nok til å få spille for Washington Freedom i W-League 2008, på det tidspunktet det høyeste nivået i USA. Da Washington ble invitert som ett av sju lag i den nye profesjonelle serien WPS, var hun en av de første ikke-landslagsspillerne som ble valgt ut til Washingtons lag. Hun spilte alle kampene i 2009-sesongen, og spilte deretter tre måneder for Røa. Hun spilte de siste fem toppseriekampene som sikret Røas seriemesterskap 2009, semifinalen og finalen i NM 2009 og tre kamper i mesterligaen.
MF «Odda» (1968)
MF «Odda», senere «Fjærlandsfjord» og «Lustrafjord», er en bilferge bygget i 1968. Fergen gikk i rutefart for Hardanger Sunnhordlandske Dampskipsselskap og siden 2000 for Fylkesbaatane i Sogn og Fjordane som «Fjærlandsfjord». Sommersesongen 2016 går «Lustrafjord» i turistrute mellom Gudvangen og Flåm i indre Sogn.
Like etter levering i 1968 ble fergen satt inn i sambandet mellom Haljem og Sandvikvåg. I perioden 2000 til 2014 gikk «Fjærlandsfjord» i turistfart om sommeren i indre Sogn. Det var under eie til Fylkesbaatane at fergen fikk forlenget utsiktsdekket oppe.
I 2015 ble fergen solgt til et bergensbasert selskap som vil bruke den i utleie for passasjertrafikk. Den nye eieren varslet at fergen vil bli satt i bedre stand, blant annet få ny motor. Den fikk også navnet «Lustrafjord».
«Odda» er et søsterskip til MF «Sveio» og MF «Skånevik». Men i motsetning til de to søsterfergene har «Odda» et overbygg i aluminium.
Svein Wickstrøm
Wickstrøm scenedebuterte hos Leif Juster på Edderkoppen Teater i 1955. Etter utdannelse ved Statens teaterskole var han to år ved Riksteatret og deretter fem år ved Chat Noir. I 1968 kom han til Trøndelag Teater og var her frem til han gikk av med pensjon i 2003.
Sammen med Helle Ottesen og Jakob Margido Esp opptrådte han med kabareten «Store Lille Otto» som ble satt opp rundt 200 ganger. Denne forestillingen kom i flere versjoner kalt «Store lille Trondhjem» og til slutt «Store lille verden» i 1990–årene. Han medvirket i tre episoder av komiserien i Fleksnes, og huskes spesielt fra rollen som "Sengehesten" i episoden Rotbløyte fra 1982.
Han var fast paneldeltaker i radioprogrammet "20 spørsmål", som gikk lokalt i Trøndelag i 1990–årene.
Wickstrøm gjorde over 150 rollefigurer på teater, revy, film og radio og TV.
I 1985 mottok han Per Aabels ærespris og i 1996 ble han tildelt Trøndelag Teaters Venners ærespris. Han fikk Norsk Teaterleder-Forenings stipend 1966 og Trondheim bys kulturstipend 1971.
Peder Hamdahl Næss
Peder N. Hamdahl Næss (født 19. juni 1971) er en norsk regissør og manusforfatter.
Peder Hamdahl Næss er sønn av skuespilleren, regissøren og manusforfatteren Arne Lindtner Næss.
Einar F. Isaachsen
Einar Fredrik Conradi Isaachsen (født 23. juni 1905, død 25. august 1972) var en norsk offiser i handelsflåten. Han er kjent for sin innsats under andre verdenskrig, da han ble dekorert med Krigskorset, Norges høyeste utmerkelse.
Isaachsen var skipsfører på MS «Tai Shan», en av de såkalte Kvarstadbåtene, de norske skipene som var i svensk farvann under det tyske angrepet på Norge 9. april 1940. Skipene ble forsøkt brakt over til alliert havn i Storbritannia. Den 23. januar 1941 brøt flere av Kvarstadbåtene ut i det som ble kalt «Operasjon Rubble». Skipene som trosset den tyske blokaden var MS «Elisabeth Bakke», MS «John Bakke», MT «Ranja», MS «Taurus», samt MS «Tai Shan», som ble ført av Isaachsen. Skipene seilte fra Sverige under kommando av briten George Binney og nådde Storbritannia 25. januar 1941, lastet med viktig svensk krigsmateriell som kvalitetsstål og kulelager.
I statsråd 12. desember 1941 ble Isaachsen, sammen med skipets maskinmester Reidar Otto Paulsen, tildelt Krigskorset «for fremragende innsats ved å bringe et verdifullt skip med verdifull last fra Sverige til Storbritannia i januar 1941.» Dette var de første ordinære tildelinger av Krigskorset. Isaachsen ble også hedret med utnevnelse til offiser av Den britiske imperieordenen.
Naas
Naas (irsk: Nás na Ríogh eller an Nás) er administrasjonsbyen i grevskapet Kildare i Irland. Naas ligger nær Dublin, og en stor del av befolkningen pendler til hovedstaden. Motorveien M7 som går rett utenfor Naas er en av de travleste veistrekninger i landet. Den er nylig bygget ut til seks felter og det er bygget flere nye planfrie kryss langs motorveien. I henhold til folketellingen av 2016 har byen en befolkning på 21 393 innbyggere. Byen har en lavere gjennomsnittsalder enn andre irske byer. Siden 1999 har omkring 4000 flyttet dit, de fleste av dem unge og velutdannede. Naas er den nest største byen i County Kildare etter Newbridge.
Historie
I middelalderen ble Naas en befestet kjøpstad og ble tidvis angrepet fra de irske klanene fra det nærliggende området som ble grevskapet Wicklow. For å beskytte seg mot denne faren ble bymurene bygget rundt 1415. Byen ble grunnlagt ved et veiknutepunkt, og ble derfor et viktig administrasjonssentrum i middelalderen. Saint David's Castle, en normannisk festning ble bygget en gang rundt 1210, selv om den nåværende strukturen er et befestet hus fra 1700-tallet.
Et av de første kampene i opprøret i 1798 fant sted i Naas 24. mai 1798. Under slaget ved Naas ble en styrke på rundt 1000 opprørere beseiret i et mislykket angrep på byen.
Kanalen Grand Canal passerer byen. Den går fra havneområdet i Dublin ved Ringsend til elva Shannon på vestkysten. På 1800-tallet var kanalen en viktig transportvei, mens nå brukes kanalen av småbåteiere, og turister som leier båt.
Byens navn
Navnet Naas har blitt registrert i tre former på irsk: Nás na Ríogh, oversatt som «Kongenes forsamlingssted»; An Nás, som er oversatt til «Forsamlingsstedet»; og Nás Laighean, i betydningen «Samlingssted for Leinster-mennene».
Naas er omtalt som Nosse på kartet til Abraham Ortelius fra 1598.
Vennskapsbyer
Naas har følgende vennskapsbyer:
Julehilsen fra Flekkefjord
Julehilsen fra Flekkefjord er et tidsskrift som har kommet ut før jul hvert år siden 1939, og som inneholder redaksjonelt stoff og annonser med tilknytning til Flekkefjord.
Forsiden er tradisjonelt formet med tittel og byvåpen øverst, og et foto eller tegning med motiv fra byen som eneste dekorasjon. Bladet har vært kontinuerlig redigert av medlemmer av samme familie. Det ble etablert av Morten Ringard, og da han døde i 1973 overtok enken Tua Ringard redaktøransvaret. Etter hennes død i 1992 ble sønnen Sverre Ringard redaktør.
Innholdet er artikler av varierende karakter, fra veldokumentert historie fra by og omegn, til mere løse minner og betraktninger av interesse for både hjemmeboende og utflyttede flekkefjæringer, ispedd historiske bilder og tegninger av lokale knipsere, fotografer og tegnere.
Lomsjøen
Lomsjøen er en innsjø i Søndre Land kommune i Innlandet fylke. Sjøen er demmet opp i sørøst, hvor Lomsdalselva renner mot Randsfjorden. Demningene har vært brukt i tømmerfløting, og mange hytter i området har tidligere vært brukt av skogbruksarbeidere.
Lomsjøen huser abbor, ørret, sik, og ørekyt.
Anwar Sadat
Anwar Sadat (født 25. desember 1918, død 6. oktober 1981) var en egyptisk offiser og politiker som var Egypts president og overtok etter president Gamal Abdel Nassers død i 1970.
Rose Lagercrantz
Rose Lagercrantz (født 12. juni 1947 i Stockholm) er en svensk barnebokforfatter. Hun skriver først og fremst barne- og ungdomslitteratur, men utgir også bøker for voksne lesere. Et karakteristisk trekk i hennes sene forfatterskap er bøker om jødiske menneskers liv og død i Europa gjennom 1900-tallet, noen av dem med utgangspunkt i hennes egen families historie.
Anwar Sadat
Sadat lovte Muhammed Reza Pahlavi, den avsatte sjahen av Iran, at han kunne bli i Egypt resten av sitt liv. Da Reza Pahlavi døde i juli 1980 fikk han en statlig begravelse i Egypt.
Rose Lagercrantz
Fra 1989 til 1996 satt Rose Lagercrantz på stol nr. 13 i Svenska barnboksakademien. Hun er gift med professor i medisin Hugo Lagercrantz.
Anwar Sadat
Han ble skutt og drept 6. oktober 1981 av en ytterliggående islamsk gruppe under en militærparade i Kairo.
Fossanmoen
Forsandmoen er et boplassområde i Forsand kommune, Rogaland. Området har blitt undersøkt arkeologisk i flere omganger i perioden 1980 til 2007, og man har avdekket rester etter over 250 langhus som er datert til perioden fra eldre bronsealder til eldre jernalder.
Næringslivet på Forsandmoen består av gårdbruk og sanduttak. Det var i forbindelse med sanduttak at utgravingene begynte.
De arkeologiske undersøkelsene ved Forsandmoen var noen av de første hvor maskinell flateavdekking ble brukt.
Terry Markwell
Terry fikk sin første smak av skuespill mens hun var ansatt hos Plaza Three, et talent-byrå i Phoenix, Arizona på slutten av 1970-tallet og tidlig på 1980-tallet. Markwell er trolig best kjent for å ha opptrådt som IMF-agent Casey Randall i den første sesongen av Mission: Impossible som ble vist på TV i 1988 og 1989. Siden den gang har Markwell kun dukket opp sporadisk i filmer og på TV-skjermen da hun primært driver sitt eget interiør-selskapet under navnet Markwell Design Group.
Egon Weng
Egon Weng (født 23. september 1924 i Århus i Danmark, død 26. januar 2013) var en dansk-norsk danser, koreograf og ballettpedagog.
Weng startet å danse hos den danske danselærerinnen Helga Egdø, men fikk også undervisning av Thea Jolles.
Han begynte sin dansekarriere i Århus sent på 1940-tallet, og danset etterhvert i flere musikaler og pantomimer ved Aarhus Teater, Pantomimeteatret i København, Malmö Stadsteater og Stora Teatern i Göteborg. På sistnevnte teater ble han ansatt i 1954, og da var først da han anså seg selv som profesjonell danser. Her fikk han også koreografioppgaver, begynte å undervise og han møtte den norske danseren Irene Newerman. De giftet seg i 1962, og da ble Weng norsk statsborger. De fikk to barn sammen.
Tony Plana
Tony Plana (født 19. april 1952 i Havanna på Cuba) er en cubansk-amerikansk skuespiller og regissør.
Egon Weng
I Norge jobbet Weng som danser og koreograf på Chat Noir, Centralteatret, Edderkoppen Teater, Oslo Nye Teater og i NRK. I 1963 åpnet han og Irene N. Weng en ballettskole og han startet å undervise fast på flere steder i Oslo. Egon Weng etablerte seg i Turnhallen i 1969 og underviste her frem til brannen i 1988. Etterhvert konsentrerte han seg om undervisningen, og ballettskolen hadde mange elever. Han underviste i flere lokaler i Oslo og på skolen som han og Irene N. Weng etablerte i Stavanger. Han underviste frem til han i 2004 fylte 80 år. Egon Weng døde i 2013, og etterlot seg en sønn.
Priser og utmerkelser
Egon Weng fikk statens kunsterstipend for eldre fortjente kunstnere, Jorunn Kirkenærs Ballettpedagogiske stipend og Danseinformasjonens ærespris i 2004 for sin innsats innen dansen.
Tony Plana
Familien hans flyttet til Miami i 1960, da Plana var åtte år gammel. Han ble utdannet ved Loyola Marymount University og senere studerte han skuespill ved Royal Academy of Dramatic Art i London, Storbritannia. Han har vært gift med skuespillerinnen Ada Maris siden 1988. Plana spilte Ignacio Suarez i TV-serien Ugly Betty. Plana er også kjent fra gjesteroller i TV-serier som Star Trek: Deep Space Nine, Resurrection Boulevard, Commander in Chief, CSI: Crime Scene Investigation, The West Wing, 24, Cagney & Lacey og i 2011 hadde Plana en rolle i TV-serien Frustrerte fruer, der han spilte stefaren til Gabrielle Solis som voldtok henne. Plana underviser i skuespill ved California State University.
Wes Brown
Wesley Michael Brown (født 13. oktober, 1979) er en engelsk tidligere fotballspiller.
Solbergfoss kraftverk
Solbergfoss kraftverk er et vannkraftverk i elven Glomma i Indre Østfold kommune i Viken fylke. Kraftverket er et elvekraftverk og i Solbergfoss er det er laget en betongdemning over elven som demmer ned de fem fossefallene mellom Solbergfoss og Mørkfoss ved utløpet av Øyeren slik at til sammen er det et nominelt fall på 20 meter. Fallhøyden varierer mye med vannføringen i elva. Ved flom får man en oppstuvning i utløpet og fallhøyden kan synke ned mot 11m. Ved lav vannføring er fallhøyden over 21m. Det formelle navnet på kraftanlegget er Mørkfoss-Solbergfossanlegget men kalles i dagligtale for Solbergfossanlegget. Gjennomsnittlig årsvannføring i Glomma ved anlegget er 700 m³/sekund.
Anlegget består av to kraftstasjoner:
Militära underrättelse- och säkerhetstjänsten
MUST består av to avdelinger; UND, som har ansvar for etterretningsvirksomheten, og SÄK, som har ansvar for sikkerhetsbeskyttelsen.
Solbergfoss kraftverk
Snitt årsproduksjon er 900 GWh. Produksjonen er fordelt med 40/60% i hhv. Solbergfoss I og II. Samlet slukeevne for begge stasjoner er ca. 1300 m3/s.
Wes Brown
Klubbkarriere
Den 185 cm høye og 75 kg tunge Brown begynte sin seriøse fotballkarriere som skolegutt da han spilte for flere lokale Manchester-lag på juniornivå. Han var tidligere elev ved FA School of Excellence. Brown viste talent og modenhet ved tidlig alder. Han signerte en profesjonell avtale med favorittklubben Manchester United den 4. november 1996, 17 år gammel.
Solbergfoss kraftverk
En modell i skala 1:25 av Solbergfoss kraftverk ligger ved Skjærsjøen i Maridalen i Oslo. Før utbyggingen av Solbergfoss ble Glommas bunnforhold ved sprengning, utgraving og støp kopiert her i en lengde på om lag 100 meter. Modellen besto av en steinkistedam (laftedam) og basseng med avløp for overvann, elveløp med valser, kraftstasjon og ledemurer. I dette miniatyranlegget ble halvparten av vannføringen i Skjærsjøelva brukt til forsøk med dimensjon, beliggenhet og utforming av det planlagte anlegget i Solbergfoss ved ulike vannføringer. Modellen er i dag delvis overgrodd, men kan fortsatt beskues.
For å frakte materialer til byggingen av kraftverket, ble Solbergfossbanen bygget.
Kraftverket eies av E-CO Energi (2/3) og Statkraft (1/3, mens produksjonen fordeles med E-Co Energi 64,4 % og Statkraft med 35,6 %.
Wes Brown
Klubbkarriere
Brown hadde suksess hos reserve- og juniorlagene i United. Han var med på å vinne FA Youth Cup og en Lancashire Division One-medalje med reservene. Han mottok også prisen Denzil Haroun Young Player of the Year på denne tiden.
Den 4. mai 1998 gjorde Brown sin ligadebut mot Leeds United, da han kom innpå som innbytter. Gjennombruddet hans skulle komme neste år, sesongen 1998-99. Da fikk han flere førstelagsopptredener som høyreback og som midtstopper. Han dannet en spennende defensiv duo sammen med Jaap Stam i hjertet av Uniteds forsvar. Sesongen kunne ikke ha gått bedre for Brown, ettersom United tok den legendariske Treble. Brown var spådd til å bli Uniteds neste store forsvarsspiller da han fikk sin første av det som skulle bli en lang rekke alvorlige skader. Dette skjedde under oppkjøringen til 1999-00-sesongen. Hans sterke comeback det påfølgende året gav skryt fra alle hold. Manager Alex Ferguson utropte Brown til Manchester Uniteds mest talentfulle forsvarsspiller. Dette var veldig synd for Brown. Sir Alex Ferguson sa i et interview med Sky Sports at "Brown er sterk i luften, han er Englands beste midtstopper, har en fantastisk innleggsfot og ingen timer taklingene sine så godt som han".
Landslagskarriere
En fin 2000/01-sesong ble fulgt opp av nok en solid 2001/02-sesong. Brown spilte da så bra at han fikk plass i s tropp til VM i 2002. Brown spilte bedre og bedre ettersom 2002/03-sesongen forløp, men igjen ble hans prestasjoner overskygget av alvorlige skader. Brown fikk en alvorlig kneskade på sesongens siste dag og returnerte ikke før midtveis i 2003/04-sesongen. Brown avsluttet sesongen i god form. Han var en av banens beste i FA Cup-semifinaleseieren mot Arsenal. Det var etter denne kampen Ferguson igjen innså at Brown var «den beste naturlige forsvarsspilleren» i England. Den respekterte eksperten Alan Hansen var enig og sa at Brown var en «klassespiller». Til tross for dette klarte ikke Brown å overbevise nok til å ta en plass i Englands tropp foran EM i 2004.
Brown ble igjen tatt inn i landslagsvarmen foran vennskapskampen mot Uruguay. Selv om han ikke fikk komme innpå i kampen, hadde Brown et håp om å bli inkludert i England-troppen som skulle delta i VM i 2006. Han ble ikke tatt ut.
Personlig
Brown har sammen med ekskonen Leanne Wassell tre døtre; Halle, Lilia and Lola.
Brown ble erklært konkurs i april 2023.
Karriere som spiller (alle turneringer)
Per 18. mai 2011
Militära underrättelse- och säkerhetstjänsten
MUST samvirker i høy grad med øvrige forsvarsetterretningsetater, først og fremst Försvarets radioanstalt (FRA), men også FOI og FMV. Den hemmeligste delen av MUST heter KSI, Kontoret för Särskild Inhämtning.
Hege Storhaug
Hege Storhaug (født 21. mai 1962 i Arendal) er en norsk journalist, forfatter og politisk aktivist. Hun arbeider som informasjonsleder i stiftelsen Human Rights Service (HRS).
Storhaug har engasjert seg i debatt omkring spørsmål knyttet til tvangsekteskap, kvinnelig omskjæring, islam, islamisme og integrerings- og innvandringspolitikken generelt. Storhaug har tidvis kommet med svært kritiske uttalelser om islam, noe som har bidratt til å gjøre henne omstridt.
Idrett
Som ungdom var Storhaug volleyballspiller. 14 år gammel ble hun norgesmester med hjemmelaget Hisøy Idrettslag i jentemesterskapet, 16 år gammel ble hun norgesmester som junior, også for Hisøy IL. Hun debuterte på både juniorlandslaget og seniorlandslaget i volleyball da hun var 16 år gammel.
Storhaug startet opp utdannelse på Norges idrettshøgskole i 1984. I 1986/87 tok hun linjen Helselære- og idrettsbiologi, der hun skrev mellomfagsoppgave basert på sin kartlegging av utbredelse av spiseforstyrrelser blant kvinnelige idrettsutøvere. Kartleggingen var den første i sitt slag i Norge. Storhaug fortalte selv i media om spiseforstyrrelser som ung idrettutøver, noe som førte til en offentlig debatt om dette problemet. Storhaug var etter dette med på å stifte Interessegruppa for Kvinner med Spiseforstyrrelser (IKS) og en krisetelefon.
Journalist
Fra 1990 til 1992 tok Storhaug journalistutdannelse ved Norsk journalisthøgskole. Som nyutdannet journalist skrev hun Norges første reportasje om tvangsekteskap blant innvandrerjenter i Dagbladet, 8. november 1992.
Hege Storhaug bodde to år i Pakistan i 1990-årene og utga i 1996 en bok om dette med tittelen Mashallah - En reise blant kvinner i Pakistan.
I 2001 bidro Storhaug med idé og research da dokumentarserien Rikets tilstand på TV 2 viste at imamer ved afrikanske moskéer i Oslo og medlem av verdikommisjonen støttet kjønnslemlestelse av unge jenter. Disse dokumentarfilmene vant flere priser, blant annet Gullruten 2001 for beste dokumentar, og de utløste en statlig handlingsplan mot kjønnslemlestelse, initiert av statsråd Karita Bekkemellem i Barne- og familiedepartementet.
Debattant
Den politiske tenketanken Human Rights Service ble etablert i 2000 av Storhaugs samboer, Rita Karlsen, og Storhaug har fra og med 2002 vært dens informasjonsleder.
Storhaug er kritisk til islamisme. Hun mener den er en politisk ideologi på linje med fascisme, og at islamismen også slik den fremstår i Norge svekker menneskerettigheter – særlig for barn og kvinner. Hun er også kritisk til norske feminister, som hun mener svikter undertrykte muslimske jenter og kvinner.
Høsten 2006 omtalte hun Fremskrittspartiets formann Siv Jensen som «landets ledende feminist».
Storhaug har bodd på hemmelig adresse siden 2009.
Bokutgivelser
Hun ga i 2006 ut boken Men størst av alt er friheten (Kagge forlag) som fokuserer på innvandring, tvangsekteskap og kvinneundertrykking samt innvandringspolitikk i Norge og Vest-Europa ellers. Ifølge Stian Bromark likestiller hun islam med fascisme og nazisme i en uklar og forvirrende fremstilling. Frode Helland mener Storhaug i boken har en omtrentlig bruk av fakta (feks. påstander om Oslos demografi i stride med SSBs tall), er selvmotsigende i sin argumentasjon og generaliserer fra enkelttilfeller. Helland mener boken formidler islamofobi som en form for kulturll rasisme blant annet ved å fremstille islam som uforanderlig og udifferensiert og ved å ikke fremstille muslimer som individer bare som produkter av sin kultur (såkalt essensialisering). Helland mener at boken også inkluderer konspirasjonsteorier av Eurabia-typen. Storhaug hevder at muslimer som gifter seg innenfor sin egen folkegruppe eller egen slekt er rasistiske. Storhaug tar selv avstand fra islamofobi, rasisme og nyrasisme og mener disse begrepene brukes til å kneble motstandere i en debatt.
Medieoppmerksomhet
I februar 2015 beskyldte Storhaug statsminister Erna Solberg for «kultursvik overfor nasjonen» etter at Solberg besøkte moskéen Islamic Cultural Centre i Oslo, som ifølge Storhaug var en «ekstremistmoské». Moskeens styreleder stilte seg uforstående til Storhaugs kritikk. Storhaug gikk senere ut med beklagelse og hevdet hun skrev det i «et bevisstløst øyeblikk».
Sommeren 2015 skrev hun en artikkel publisert på Human Rights Services nettsider der hun antydet at minst 8,000 av de 10,000 syriske flyktningene som ble foreslått hentet til Norge kunne være IS-sympatisører, basert på en påstand om at 81 prosent av araberne støttet IS. Kilden hun oppgav var en artikkel hos Breitbart News, en avstemning på nettsidene til Al Jazeera skulle ha vist at 81 prosent av deltagerne mente IS’ fremgang var til fordel for regionen. Påstandene vakte oppsikt og ble imøtegått av flere, og Sveinung Rotevatn tok i tillegg til orde for å frata HRS statsstøtten. Senere samme dag tok Storhaug selvkritikk for å ha brukt en useriøs undersøkelse og hevdet overfor Nettavisen at utspillet var satt på spissen for å skape debatt.
I VGs kåring av årets navn i 2015 fikk Storhaug 35,5 % av stemmene i den innledende nettavstemmingen. I den avgjørende avstemningen, som ble avgjort gjennom en meningsmåling utført av TNS Gallup, fikk Robin Schaefer flest stemmer. Enkelte, blant dem Frank Aarebrot og Kjetil Rolness, pekte på at formuleringen av svaralternativene, som inneholdt en kort beskrivelse av kandidatene, kunne ha påvirket resultatet. VGs ansvarlige redaktør Tory Pedersen bekreftet at formuleringene lagt ut av Rolness var korrekte og forsvarte dem, og avviste forskjellsbehandling av Storhaug.
Priser
Hun mottok Sørlandets litteraturpris i 2007 for Men størst av alt er friheten.
Detektivfortelling
Detektivfortelling er en undergenre av kriminallitteraturen.
I dagligspråket brukes betegnelsen ofte om kriminallitteratur generelt. Mer spesifisert brukes den imidlertid bare om den typen kriminalfortellinger, der en forbrytelse etterforskes av en enkeltstående detektiv – det vil si tradisjonen etter Poe og Doyle. Som en underavdeling av detektivfortellingen kan man regne mysteriet, der forbrytelsen som etterforskes tilsynelatende er umulig (mord i lukket rom, etc.).
Disse genrene hadde sin storhetstid i Storbritannia mellom ca. 1910 og 1950, med forfattere som E.C. Bentley, G.K. Chesterton, Agatha Christie, Dorothy L. Sayers og John Dickson Carr / Carter Dickson.
Detektivfortellingen er typisk konsentrert om en genial privatdektiv eller amatøretterforsker, som etterforsker et mord i et lite miljø (oftest i overklassen). Antallet deltagere er begrenset, og de skal helst alle være mulige skyldige. Leseren skal presenteres for alle de spor som leder detektiven frem til løsningen på mysteriet.
Denne formen for kriminallitteratur har operert med en rekke skrevne og uskrevne regler, som til dels også har vært betraktet som kvalitetskriterier.
Springspissmus
Springspissmus er en gruppe av små pattedyr med en lang, tynn snute. Noen av artene er kjent som elefantspissmus og snabelhunder. Skjønt de ligner insektetere, vet man i dag at de er nærmere beslektet med bl.a. gullmoldvarper og elefanter enn insektetere. De anser enten som en egen orden eller som en familie under orden afrikanske insektetere Afrosoricida, men denne gruppen er sannsynligvis parafyletisk.
De er små dyr med en rottelignende kropp. De har store øyne og en lang tynn snute. Den lange bevegelige snuten kan nærmest minne om en slags snabel og er bakgrunnen for navnet «elefantspissmus». Bena har på den annen side visse likhetstrekk med hovdyrs ben. Dyrene holder til hovedsakelig i det sydlige Afrika. De oppholder seg både i ørkenområder og områder som har vegetasjon.
Hos flere av artene er det vanlig at individer forsvarer et eget territorium.
De føder en eller to unger som ser ganske voksne ut ved fødselen; de er både store og behårede og har åpne øyne. De blir kjønnsmodne etter noen uker. Enkelte utdødde arter synes å ha beveget seg primært på bakbena.
Benjamin Macé
Benjamin Macé (født 16. mai 1989) er en fransk skøyteløper som konkurrerer i hurtigløp. Han representerte landet sitt under Vinter-OL 2014 i Sotsji, der hans beste individuelle resultat var nummer 29 på 1,000 meter.
Brit Bildøen
Brit Bildøen (født 28. januar 1962 i Ålesund ) er en norsk forfatter og lyriker, oppvokst i Aukra.
Bildøen er utdannet bibliotekar, har studert sosiologi og har gått på Skrivekunstakademiet i Hordaland. Hun arbeider som forfatter, gjendikter, oversetter, forlagskonsulent og litteraturkritiker, blant annet for Dagbladet fra 1996. Hun har vært medlem av Den norske forfatterforeningens litterære Råd ogr var i 2001 festspilldikter for Dei nynorske festspela i Ørsta. Brit Bildøen var festpilldikter for Festspillene i Bergen i 2019.
Bildøen debuterte med diktsamlingen Bilde av menn i 1991 og har mottatt flere priser. Hennes roman Tvillingfeber (1998) ble nominert til Brageprisen og vant Nynorsk Litteraturpris. Romanen Alt som er (2004) ble som den første boken på nynorsk av en kvinnelig forfatter lansert som månedens bok i Bokklubben Nye Bøker. Med romanen Sju dagar i august vant Bildøen P2-lytternes romanpris. For samme roman ble hun langlistet til Dublin Literary Award. Med oversettelsen av Gertrude Stein vant hun igjen Nynorsk Litteraturpris. I 2021 kom den kritikerroste oversettelsen av Virginia Wolfs Til fyret.
Med Tre vegar til havet (2018) ble hun nominert til Kritikerprisen. For denne fikk hun også Nynorsk Litteraturpris (2019). I 2020 utga hun sakprosaboken Over land og hav - eit år med trekkfuglar.
MF «Herlaug»
MF «Ulvik», senere MF «Herlaug», var en bilferge bygget i 1973. Fergen gikk i rutefart for Hardanger Sunnhordlandske Dampskipsselskap (HSD). Skipet ble hugget opp i 2022.
Caelorrhina babaulti
Caelorrhina babaulti er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor (30-35 millimeter), avlang, ensfarget skinnende grønn gullbasse. Pannen er fremstrakt, avrundet firkantet, noe innbuktet foran, uten tenner eller horn. Pronotum er rundet, avsmalnende forover. Dekkvingene er nesten jevnbrede, i spissen danner sømmen en liten tann.
Levevis
De voksne billene eter gjerne frukt.
Utbredelse
Arten er kjent fra Kongo, Burundi, Kenya og Uganda.
Christen Kold
Christen Mikkelsen Kold (født 29. mars 1816 i Thisted i Danmark, død 6. april 1870 i Hjallese ved Odense) var en dansk lærer, som var pioner for folkehøyskolebevegelsen.
Bakgrunn
Christen Kold kom fra et fattig hjem, hvor særlig moren hadde innflytelse på barna, men hvor han fikk en sterk åndelig påvirkning. Han kom tidlig ut i virksomhet, først som skolelærer og siden som huslærer. I 1834 ble han med meget få forkunnskaper opptatt som elev ved Snedsted seminarium. Her sluttet han seg til læreren P.K. Algreen, som særlig forsøkte å påvirke elevene i kristen retning, for eksempel ved å holde små oppbyggelige forsamlinger. Kold deltok ved disse, og da han samtidig fikk han høre den fynske lekpredikanten Peter Larsen Skræppenborg, ble troslivet vakt i ham. Kort etter fikk han lese Ingemanns historiske romaner, som vakte stor begeistring hos ham; han ble henrykt over Danmarks historie.
Karriere
Han gikk ut av seminaret i 1836, og ble huslærer ved Solbjerg prestegård. Året etter ble han skolelærer i Østerjølby på Mors, men fikk ikke fast ansettelse, fordi han var for sterkt opptatt av religiøse forsamlinger. Han dro så til Sønderjylland, hvor han ble huslærer i forskjellige familier i Forballum. Det var her han erfarte at undervisningen var mest effektiv når den ble meddelt ved muntlig fortelling, og ikke ved leksepugging. Elevene var glade for Kolds nye undervisningsmåte, men da prost G. Koch kom til inspeksjon, og fant at barna ikke kunne Balles lærebok utenat, klaget han til biskop Tage Müller i Ribe. Da Kold nektet å bruke boken, gikk klagen videre til departementet. Fordi han nektet å bruke læreboken, kunne han heller ikke få arbeid som skolelærer.
I stedet reiste han ut som assistent for misjonæren L.D. Hass, som skulle til Lilleasia for Det danske missionsselskab. Etter ett år som assistent for Hass, og fire år som bokbinder i Smyrna, dro han i 1847 med skip til Trieste. Herfra gikk han hjem til Thisted til fots. Da den første slesvigske krig brøt ut like etterpå, meldt han seg som frivillig, og tilbragte et år i hæren uten å komme i kamp. Deretter ble han huslærer i Søndre Felding, hvor han ble kjent med presten Birkedal.
På skolen sin holdt Kold undervisning for gutter i fem måneder om vinteren, mens han underviste jentene i tre måneder om sommeren. Undervisningen var utelukkende muntlig, og det var svært få fag: bibelhistorie, fedrelandshistorie og verdenshistorie, geografi, litt skriving og regning. Hver time begynte med sang.
Cathy Podewell
Podewell studerte ved University of California i Santa Barbara, der hun tok hovedfag i drama og dans. Podewell blir best husket for sin rolle som Cally Harper Ewing i TV-serien Dallas fra 1988 til 1991. Podewell debuterte som skuespiller i 1988 med skrekkfilmen Night of the Demons. Hun hadde også flere gjesteopptredener på forskjellige TV-programmer som Murder, She Wrote, Beverly Hills, 90210, Walker, Texas Ranger, og Growing Pains. Det var i hennes tid ved settet på Growing Pains Podewell ble anbefalt til en rolle i TV-serien Dallas.
Magnor
Magnor (skogfinsk: Mangnora ) er et tettsted i Eidskog kommune i Innlandet. Tettstedet har innbyggere per 1. januar, og ligger ikke langt fra grensen mot Sverige.
Magnor er et gammelt industristed med Magnor Glassverk, Hydro Extrusion Norway, H-vinduet og flere industribedrifter. Stedet har også barneskole og dagligvareforretning.
30. juni 2020 offentliggjorde den norske møbelprodusenten Vestre AS planer om å bygge en møbelfabrikk på Magnor. Investeringen er den største i norsk møbelindustri på flere tiår. Fabrikken «The Plus» er tegnet av BIG Bjarke Ingels Group i København og ble åpnet våren 2022.
Reidar O. Paulsen
Reidar Otto Paulsen (født 4. august 1911, død 3. august 1960 ) var en norsk maskinist i handelsflåten. Han er kjent for sin innsats under andre verdenskrig, da han ble dekorert med Krigskorset, Norges høyeste utmerkelse.
Hydro Aluminium Årdal
Hydro Aluminium Årdal er et aluminiumsverk for produksjon av aluminium i Årdal i Sogn og Fjordane. Verket er heleid av Hydro Aluminium.
Reidar O. Paulsen
Paulsen var maskinmester på en av de såkalte Kvarstadbåtene, de norske skipene som lå i Göteborg under det tyske angrepet på Norge 9. april 1940. Skipene ble forsøkt brakt over til alliert havn i Storbritannia. Den 23. januar 1941 brøt flere av Kvarstadbåtene ut i det som ble kalt «Operasjon Rubble». Skipene som trosset den tyske blokaden var MS «Elisabeth Bakke», MS «John Bakke», MT «Ranja», MS «Taurus», samt MS «Tai Shan», som ble ført av Einar F. Isaachsen. Skipene seilte fra Sverige under kommando av briten George Binney og nådde Storbritannia 25. januar 1941, lastet med viktig svensk krigsmateriell som kvalitetsstål og kulelager.
Hydro Aluminium Årdal
Historie
Verket startet i 1948. Årdal-verket har 567 tilsatte, og produserer 204,000 tonn primæraluminium, 279,000 tonn støperiprodukter, og 172,000 tonn anoder pr. år. Verkets 50 ingeniører har utviklet en ny type produksjon som bruker 11,8 kWh/tonn (13 kWh normalt). Teknikken skal testes i stordrift i Karmøy for 3,9 milliarder kroner i 2017.
Reidar O. Paulsen
I statsråd 12. desember 1941 ble Paulsen, sammen med skipets skipsfører Isaachsen, tildelt Krigskorset «for fremragende innsats ved å bringe et verdifullt skip med verdifull last fra Sverige til Storbritannia i januar 1941.» Dette var de første ordinære tildelinger av Krigskorset. Av britene ble Paulsen hedret med utnevnelse til medlem av Den britiske imperieordenen.
Hydro Aluminium Årdal
Historie
Støvutslippet per time var 17,7 kilo og utslippet av fluor var 8,7 kilo timen i 2010. Det er lite utslipp av Polysykliske aromatiske hydrokarboner.
I januar 2016 blåste ekstremværet Tor ned en kraftledning, og det oppsto en kortslutning i en bryter på verket, slik at strømmen forsvant i fire timer. I mars manglet stadig 10% av produksjonen. 38 av de 326 ovnene ble ødelagt.
Gilby Clarke
Før han ble medlem av Guns N' Roses spilte han i en rekke mindre kjente band, deriblant Kill For Thrills og Candy.
Jon Polito
Jon Polito (født 29. desember 1950 i Philadelphia i USA, død 1. september 2016 i Duarte) var en amerikansk skuespiller kjent for sine mange samarbeid med Coen-brødrene.
Liv og virke
Han var av italiensk slektsbakgrunn. Han fikk stipend ved det katolske Villanova University og studerte teatervitenskap der. Deretter begynte han en karriere i New York Citys teaterverden. Han spilte både på Broadway (som i teaterstykkene American Buffalo, og med Faye Dunaway i Curse of an Aching Heart). Off Broadway spilte Polito blant annet med Sigourney Weaver i stykket Gemini.
Han spilte også i TV og film; i de to første sesongene av TV-serien Homicide: Life on the Street og i den første sesongen av Crime Story. Polito ble tildelt utmerkelsen Maverick Spirit Award Event under Cinequest Film Festival i 2005.
Pietro Ricchi
Pietro Ricchi (født 1606 i Lucca, død 15. august 1675 i Udine) var en italiensk kunstmaler under barokkperioden.
Han reiste mye i det nordlige Italia. Ricchi var elev av malerne Domenico Passignano og Guido Reni. Han malte et alterstykke i kirken San Francesco i Lucca.
Martín Cáceres
José Martín Cáceres Silva (født 7. april 1987) er en uruguayansk fotballspiller som spiller for den amerikanske klubben.
Han er opprinnelig en midtstopper, men siden han har stor fart, angrepsvilje og gode innlegg gjør han det mer en bra både som høyre og venstre back. Caceres har tidligere spilt for den spanske klubben Villarreal CF, men ble utlånt til Recreativo de Huelva i 2007/08-sesongen. Caceres ble kjøpt av FC Barcelona før 2008/09-sesongen og regnes som en av Europas mest talentfulle forsvarsspillere. Pelado er fysisk sterk og rask, noe som gjør han til vrien spiller å møte én mot én. Han er også god lufta, og er absolutt i stand til å score mål, ikke bare forhindre dem.
Landslaget
Han ble tatt ut i s tropp til VM i fotball 2018 i Russland.
Han ble tatt ut i s tropp til VM i fotball 2022 i Qatar.
Thor Solberg
Thor Solberg (født 28. mars 1893, død 27. februar 1967) var en norsk flypioner.
Thor Simonsen Solberg var fra gården Solberg på Årebrot i Flora kommune. Han tok flysertifikat i 1919 og ble en av landets store flypionerer. Etter råd fra sin venn Roald Amundsen, reiste han til Amerika, og i 1935 gjennomførte han den første atlanterhavsflygingen USA – Norge med amfibieflyet «Leiv Eiriksson». Thor Solberg startet flyskole i USA og bygde egen flyplass i New Jersey ved New York. Flyplassen Solberg–Hunterdon Airport drives fortsatt av familien.
Floyd Bennet Field
Da han kom til Amerika bosatte han seg i den norske kolonien i Bey Ridge, Brooklyn der han drev en rammeforretning på 5th avenue. Fordi han hadde lært å fly i Tyskland før han emigrerte til New York i 1925, ble han raskt en del av miljøet på Floyd Bennet Field. Der møtte han storheter som Charles Lindbergh, Amelia Earhart og Jimmie Mattern. Solberg fortalte om denne tiden i et radiointervju med Jakob Skarstein som han gjorde i NRKs lokaler i Bergen på 1960-tallet. Solberg sa i intervjuet at det var risikabelt å fly over skyskraperne på Manhatan på 1920-tallet fordi flymotorene var så ustabile at man aldri visste når man måtte se etter et sted å nødlande.
Atlanterhavsflyvningen
Det var satt opp en pris på 10 000 dollar til den første som kunne fly USA – Norge, og Solberg tok utfordringen. Etter et mislykket forsøk i 1932 med Carl O. Petersen som telegrafist i et Bellancafly kom de ikke lenger enn til Harbour Grace på Labrador. Planen ble oppgitt, men et nytt forsøk ble snart planlagt med et annet fly, et Loening amfibiefly.Han skulle egentlig ha byttet motoren, og hadde blitt lovet økonomisk støtte fra Gustav Henriksen, som var Amerikalinjens representant, men på grunn av at Wright Ikke kunne levere før senere på året, måtte dette oppgis. Han startet fra Floyd Bennet-flyplassen utenfor New York den 18. juli 1935. Solberg fulgte det man kalte «Grønlandsruten», og gjennomførte flyturen i ni etapper via Montréal. Han mellomlandet på St. Lawrenceelven, og den 21. juli nådde han Cartwright, hvor han måtte vente på klart vær til den 28 juli. Neste stopp ble Julianehåb på Grønland. Den 30. juli fortsatte ferden til Ammassalik. Neste mål var Reykjavík. En mellomlanding på nordkysten av Island førte til at han ikke nådde Reykjavík før den 2. august. I Reykjavík ble han liggende til 14. august, da han satte kursen for Bergen. Tåken tvang han nok en gang ned, i Hornafjord på Islands sydkyst. Etter to dagers venting kunne han endelig sette kurs for Bergen med en mellomlanding i Thorshavn på Færøyene, Det var en tur som tok ti timer. Fra Bergen til Oslo neste dag gikk det uten problemer av noen art.
Etter denne bedriften fikk han i 1935 Norsk Aero Klubbs hederstegn. Solbergs amfibiefly er i dag permanent plassert i Norsk Teknisk Museums flysamling.
Senere virksomhet
I Norge startet Solberg på 1930-tallet eget flyselskap, «Solbergfly», som importerte Seabee amfibiefly satt sammen på Flatøy, og deretter drev rutetrafikk på Vestlandet.
Etter atlanterhavsflygingen virket han som trafikkflyger i Europa, USA og Afrika.
I 1939 gav Solberg ut boken «Med Norge som mål», hvor han forteller om pionerturen over Atlanterhavet.
Under den andre verdenskrig utdannet han over 2000 amerikanske krigsflygere, og var instruktør i treningsleiren Little Norway i Canada. Sammen med den norsk-amerikanske fabrikkeieren Peter M. Sivertsen donerte han to Interstate Cadet-fly til flygeropplæringen ved Little Norway-leiren i Canada.
I 1957 startet han flyskole på Jarlsberg flyplass i Vestfold.
St. Olavs Orden
I 1953 ble Thor Solberg tildelt St. Olavs Orden.
Familie
Solberg var gift tre ganger. De to første ekteskapene var barnløse. Med sin tredje kone fikk han tre barn.
Han er gravlagt sammen med sin tredje kone på kirkegården i Florø.
Minnesmerker og hedersbevisninger
I Florø er gata mot flyplassen oppkalt etter ham, og i 1986 ble det avduket et minnesmerke over ham ved Florø lufthamn.
Calasetta
Calasetta (sardisk: Câdesédda, Cal' e Sèda) er en italiensk kommune i provinsen Sud Sardegna i regionen Sardinia. Den har 2 923 innbyggere og ligger rundt 9 meter over havet.
Kenny McCormick
Kenneth «Kenny» McCormick er en fiktiv person fra den animerte tv-serien South Park produsert av Trey Parker og Matt Stone. Han er en av fire sentrale karakterer som alle er ni år gamle gutter som bor i byen South Park. Kenny blir gitt stemme av Matt Stone (og en gang av Mike Judge). Et av Kennys karaktertrekk er at han til stadighet dør. Han dør i nesten hver episode i de første fem sesongene, men dukker alltid opp i neste episode levende som ingenting har skjedd. En av de andre figurene, Stan Marsh reagerer hver gang med replikken «Oh my god they killed Kenny», hvorpå Kyle Broflovski svarer «You Bastards!». I sesong 5 i episoden Kenny Dies dør derimot Kenny permanent, og var egentlig ikke planlagt å komme tilbake i serien, men på grunn av hans hans popularitet og etterspørsel av hans karakter kom han tilbake i slutten av siste episode i sesong 6 Red Sleigh Down. Siden har Kenny dødd sjeldnere. Kenny er oppvokst i en alkoholisert og fattig familie med sin far og mor, og mange søsken (selv om disse søsknene har vært lite fokusert på i de fleste episoder). Hans venn Eric Cartman bruker å mobbe han fordi Kenny er fattig, noe Kenny igjen blir sint for. I hver sesong av South Park har Kenny en ny sanglinje i temasangen der han mumler frem noe utydelig, som publikum ikke hører på grunn av hans mumling, men som antageligvis ville vært sensurert hvis man kunne høre det, ettersom disse tekstlinjene er slippet ut på nettet i etterkant.
Utseende og personlighet
サウスパークの登場人物
FL
FL, Fl, fL eller fl kan vise til:
Jonathan Garcia
Jonathan Garcia (født 14. desember 1986 i Houston) er en amerikansk skøyteløper som konkurrerer i hurtigløp. Han representerte landet sitt under Vinter-OL 2014 i Sotsji, der hans beste individuelle resultat var nummer 28 på 1000 meter.
František Salesky Bauer
František Salesky Bauer  (født 26. januar 1841 i Hrachovec i Mähren i Østerrike-Ungarn, død 25. november 1915 i Olmütz) var en av den katolske kirkes kardinaler. Han var biskop av Brünn (Brno) 1882–1904 og fyrsterkebiskop av Olmütz (Olomouc) 1905–1915.
Han ble kreert til kardinal i 1911 av pave Pius X.
Av helsegrunner deltok han ikke ved konklavet 1914 som valgte pave Benedikt XV.
Episkopalgenealogi
Hans episkopalgenealogi er:
N8 (Irland)
N8 er en av Irlands nasjonale hovedveier, mellom Dublin og Cork. Selve N8 går mellom Portlaoise og Cork, mens strekningen mellom Dublin og Portlaoise er dekket av N7. N8 er videre klassifisert av FN som helheten av den (delvis signert) duropavei E 201 (tidligere E200), en del av det transeuropeiske internasjonale veinettet i Europa.
Fra Portlaoise går N8 gjennom Abbeyleix, Durrow og Cashel. Den går så rundt Cahir, og gjennom Mitchelstown og Fermoy. Det er siden 2004 planer om å legge den rundt de to siste byene, på grunn av den store trafikkmengden. Det er også planer om å legge om krysset N7 / N8 ved Portlaoise og anlegge firefeltsvei den første delen av strekningen mot Abbeyleix.
Den siste strekningen har veien fire kjørefelter. Den er knyttet til Corks sørlige ringvei gjennom Jack Lynch-tunnelen.
Paul Robi
Paul Robi (opprinnelig Paul Irvin Roby; født 1931 i New Orleans, død 1. februar 1989 i Los Angeles) var en USA-amerikansk rhythm-and-blues-sanger (baryton). Han var medlem av The Platters fra 1955 til utpå 1960-tallet, og han blei i denne sammenheng innvotert i Rock and Roll Hall of Fame i 1990. Han danna seinere ei alternativ gruppe under Platters-navnet. Rettighetene til navnet var for øvrig tema for ei rekke rettssaker.
Tom Heaton
Thomas David «Tom» Heaton (født 15. april 1986) er en britisk fotballspiller som spiller for Manchester United.
Han har tidligere spilt for Manchester United FC og har vært på utlån til flere klubber.
Heaton var regnet som et stort keepertalent, men fikk aldri kamper for Manchester Uniteds A-lag. Han hadde flere utlånsperioder fra Man. United, før han ble kjøpt av Cardiff City FC i 2010. Han fikk sitt store gjennombrudd for Burnley FC etter han gikk dit i 2013 og etablerte seg som en av Premier Leagues beste målvakter.
Sommeren 2019 meldte han overgang til nyopprykkede Aston Villa.
Sommeren 2021 kom han hjem til Manchester United. Den 8. desember 2021 fikk han sin første seniorkamp for Manchester United i Champions League-kampen mot sveitsiske, da han ble bytta inn for Dean Henderson etter ca 60 minutter.
Landslaget
27. mai 2016 fikk han sin første landskamp for England mot Australia.
Halvor Johnsen Øverkil
Halvor Johnsen Øverkil (født 19. august 1814 i Stjørdal, død 7. mai 1897 i Hegra) var en norsk lærer, gårdbruker og politiker.
Han ble født på Mælasneset i Stjørdal som sønn av snekker og husmann John Halvorsen Mælasneset og hustru Beret Olsdatter Fiskvikaunet. Han kom til Hegra som omgangsskolelærer.
Han var ordfører i Øvre Stjørdal herred 1851–1853 og 1869–1873, som den siste før herredsdelingen, og medlem av herredsstyre og formannskap i rundt 33 år. Han var herredskasserer i Øvre Stjørdal og etter herredsdelingen i Hegra 1850–1886. Øverkil var valgmann fra Øvre Stjørdal prestegjeld ved 11 av 12 stortingsvalg mellom 1850 og 1882. Øverkil var venstremann.
IL
IL, Il, iL og il kan bety:
Kommandør T. I. Øgrims plass (Oslo)
Kommandør T.I. Øgrims plass er en plass ved Bernhard Getz' gate i Oslo sentrum, i kvartalet mellom St. Olavs gate og Keysers gate. Mellom plassen og Akersgata er det en fotgjengerpassasje med portal gjennom Akersgata 73. Plassen ligger i bydel St. Hanshaugen.